ജില്ല ലോട്ടറി തൊഴിലാളി സഹകരണ സംഘത്തില് ലക്ഷങ്ങളുടെ തിരിമറി സുല്ത്താന് ബത്തേരി: ജില്ല ലോട്ടറി തൊഴിലാളി സഹകരണ സംഘത്തില് ലക്ഷങ്ങളുടെ തിരിമറി. 23 ലക്ഷത്തോളം തട്ടിയതായാണ് പ്രാഥമിക വിവരം. ഇതുസംബന്ധിച്ച് സംഘം സെക്രട്ടറിയെ ഭരണസമിതി സസ്പെന്ഡ് ചെയ്തിട്ടുണ്ട്. സുല്ത്താന് ബത്തേരി ആസ്ഥാനമായിട്ടാണ് സംഘം പ്രവര്ത്തിക്കുന്നത്.ലോട്ടറി ബോര്ഡില്നിന്ന് ലോട്ടറി മൊത്തമായി വാങ്ങി സ്വകാര്യ ഏജന്സിക്ക് ചില്ലറയായി വില്പന നടത്തിയതിലുള്ള കമീഷന് സംഘത്തില് എത്തിയിട്ടില്ലെന്നാണ് വിവരം. ഇതുസംബന്ധിച്ച് അന്വേഷണത്തിന് സഹകരണസംഘം ജോ. രജിസ്ട്രാര് കഴിഞ്ഞ ആഗസ്റ്റില് ഉത്തരവിറക്കിയിരുന്നു. എന്നാല്, അന്വേഷണം കാര്യമായി ഉണ്ടായില്ല.സി.പി.എം നേതാക്കളാണ് സംഘം നിയന്ത്രിക്കുന്നത്. നേതാക്കള് അറിയാതെ ലക്ഷങ്ങളുടെ തിരിമറി നടക്കില്ലെന്നാണ് പ്രതിപക്ഷ പാര്ട്ടി നേതാക്കള് പറയുന്നത്. മാസങ്ങളായി പ്രശ്നം പുകയുന്നുണ്ടെങ്കിലും വിവാദമായിരുന്നില്ല. പ്രചാരണം അടിസ്ഥാനരഹിതമെന്ന് കല്പറ്റ: ജില്ല ലോട്ടറി തൊഴിലാളി സഹകരണ സംഘത്തിനെതിരായ പ്രചാരണം അടിസ്ഥാനരഹിതമാണെന്ന് ഭാരവാഹികള് വാര്ത്തസമ്മേളനത്തില് പറഞ്ഞു. 2008ല് പ്രവര്ത്തനമാരംഭിച്ച സംഘത്തില് 2016 ആഗസ്റ്റ് മുതല് പി.വി. അജിത്ത് ആയിരുന്നു സെക്രട്ടറി. 2020 മാര്ച്ച് 23 മുതല് ലോക്ഡൗണില് കടകള് അടച്ചശേഷം ബ്രാഞ്ചുകളില്നിന്ന് വന്ന പണം ബാങ്കില് അടക്കാതെ ഇദ്ദേഹം കൈവശംവെച്ചു. 2020 മേയില് ഇയാള്ക്ക് നോട്ടീസ് നല്കി. ഭരണസമിതി സബ് കമ്മിറ്റിയെ വെച്ച് കമ്ബ്യൂട്ടര് വിദഗ്ധരുടെ സഹായത്തോടെ കണക്കുകള് പരിശോധിച്ചതില് 22.88 ലക്ഷം രൂപയുടെ വ്യത്യാസമുള്ളതായി കണ്ടെത്തി. പണം സംഘത്തില് അടക്കാതിരുന്നതോടെ 2020 നവംബറില് സെക്രട്ടറി പി.വി. അജിത്തിനെ സസ്പെന്ഡ് ചെയ്ത് പൊലീസില് പണാപഹരണത്തിന് പരാതി നല്കി. ഇതുപ്രകാരമുള്ള അന്വേഷണമടക്കം നടന്നുവരുകയാണെന്നും മറ്റു രീതിയിലുള്ള പ്രചാരണം രാഷ്ട്രീയ ദുഷ്ടലാക്കോടെയുള്ളതാണെന്നും ഭാരവാഹികള് പറഞ്ഞു. വാര്ത്തമ്മേളനത്തില് സംഘം പ്രസിഡന്റ് പി.ആര്. ജയപ്രകാശ്, ഡയറക്ടര്മാരായ ടി.എസ്. സുരേഷ്, വി.ജെ. ഷിനു, സെക്രട്ടറി ഇന് ചാര്ജ് ഇന്ദുപ്രഭ, സെയില്സ് സൂപ്പര്വൈസര് മനോജ് അമ്ബാടി എന്നിവര് സംബന്ധിച്ചു.